
Z A P I S N I K
s 22. sjednice Vijeća Mjesnog odbora Utrine,

održane dana 20. veljače 2023.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Milan Božić, Ivana Gucek, Dario Laštre, Marija Luić, Štefica Ljubić-Karaga, Tajna Pavlović-Stojić i Ivan Vranković
NENAZOČNI ČLANOVI VIJEĆA: Aleksandra Čar
OSTALI NAZOČNI:

Ž.Š. i B.P.
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 7 od ukupno 8 članova Vijeća, što znači da Vijeće može pravovaljano odlučivati te otvara sjednicu.
Vijeće s 7 glasova prihvaća tekst Zapisnika s 21. sjednice Vijeća, održane 16. siječanja 2023.
Vijeće JEDNOGLASNO utvrđuje 
D N E V N I   R E D

1.      Financijski plan VMO Utrine za 2023.-zaključak, donosi se
2.
Prijedlog utroška sredstava s pozicije ONRP – zaključak, donosi se

3.
lzvješće o radu VMO Utrine za 2022.-zaključak-donosi se

4.
Program rada VMO Utrine za 2023.-zaključak-donosi se

5.
Nacrt prijedloga Odluke o davanju u zakup i na drugo korištenje površina javne

                     namjene-zaključak, donosi se

6.
Nacrt prijedloga Odluke o izmjenama i dopunama Odluke o mjestima za   

         trgovinu na malo izvan prodavaonica i tržnica na malo koja se obavlja na 

         pokretnim napravama i o vanjskom izgledu pokretnih naprava i privremenih 

         građevina-zaključak, donosi se

7.
Zakup zemljišta kč br 710/283 Zaprudski otok-zaključak, donosi se

8.
Korištenje prostora MS Utrine za potrebe HSU-zaključak, donosi se

9.
Organizacija Dana susjeda Utrina-zaključak, zaključak, donosi se

10.    Problem parkiranja u naselju-zaključak, donosi se
11.    Uređenje i čišćenje ŠRC Utrina, zaključak-donosi se
12.    Pitanja, prijedlozi i obavijesti

Ad.1. Financijski plan VMO Utrine za 2023.
Članovi Vijeća primili su pisani materijal uz poziv.

Vijeće JEDNOGLASNO donosi

FINANCIJSKI PLAN

Mjesnog Odbora Utrine
za 2023.

Članak 1.

Financijski plan Mjesnog odbora Utrine za 2023. (dalje u tekstu: Plan) sastoji se od:

PRIHODA:








131.810,00 EUR
RASHODA:








131.810,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	131.810,00

	6711
	PRIHODI ZA FINANCIRANJE RASHODA POSLOVANJA
	131.810,00

	B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	131.810,00

	Izvor 1.1. OPĆI PRIHODI I PRIMICI
	15.610,00

	3291
	NAKNADE ČLANOVIMA VIJEĆA MJESNOG ODBORA
	14.330,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.280,00

	Izvor 4.1. PRIHOD OD KOMUNALNE NAKNADE
	116.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	116.200,00

	 
	ODRŽAVANJE JAVNIH ZELENIH POVRŠINA
	41.260,00

	 
	ODRŽAVANJE NERAZVRSTANIH CESTA
	74.940,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.

Ad.2. Prijedlog utroška sredstava s pozicije ONRP 
Vijeće JEDNOGLASNO donosi

Z A K LJ U Č A K
O PRIJEDLOGU UTROŠKA SREDSTAVA S POZICIJE

OSTALI NESPOMENUTI RASHODI POSLOVANJA 

I. Vijeće Mjesnog odbora Jakuševec iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2023. raspolaže sa 1.280,00 eur.
II. Vijeće Mjesnog odbora Utrine predlaže utrošak sredstava iz točke I. ovog zaključka na slijedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  

                                                                                                       100,00 eur                   

2. Materijal neophodan za rad Vijeća (uredski materijal i sredstva za čišćenje)
                                                                                      580,00 eur 

3.   Promocija rada Vijeća (dan Mjesnog odbora)                              600,00 eur                             

                                                                                                                    Ukupno: 1.280,00 eur

III.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.

        Ad.3. lzvješće o radu VMO Utrine za 2022
Članovi Vijeća primili su pisani materijal uz poziv.

Vijeće JEDNOGLASNO donosi

Izvješće o radu Vijeća Mjesnog odbora Utrine

za  2022. godinu

1. UVODNE NAPOMENE

 Vijeće Mjesnog odbora Utrine je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika Vijeća Mjesnog odbora Utrine i Pravila Mjesnog odbora Utrine.


 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Utrine.

Dana 25. lipnja 2021. godine, konstituiran je četvrti saziv Vijeća Mjesnog odbora Utrine.

Koristeći podatke iz zapisnika sa sjednica Vijeća Mjesnog odbora Utrine iskazujemo zbirne brojčane pokazatelje o osnovnim oblicima rada Vijeća Mjesnog odbora Utrine.

2. a. 
SJEDNICE VIJEĆA

2. a. a.
 Održano sjednica Vijeća



U 2022.. godini ukupno je održano 12 sjednica Vijeća Mjesnog odbora Utrine.

2. a. b. Točke dnevnog reda



Ukupni broj točaka dnevnog reda na svim sjednicama Vijeća Mjesnog odbora Utrine u 2022. godini je 109, odnosno prosječno 9 točki dnevnog reda po sjednici Vijeća.

2. a. 3. Trajanje sjednica Vijeća



Ukupno vrijeme trajanja sjednica Vijeća Mjesnog odbora Utrine u 2022. godini je 15 sati, odnosno prosječno trajanje svake sjednice je 1 sat i 10 minuta.
2. a. 4. Prisutnost članova Vijeća sjednicama



Prisutnost članova Vijeća Mjesnog odbora Utrine sjednicama Vijeća u 2022. godini u prosjeku 8 od 9 članova vijeća je redovito prisustvovalo sjednicama Vijeća u  2022. godini.

2. a. 5. Hitni sazivi sjednica i dopunske točke Dnevnog reda



Nije bilo sjednica sazvanih po hitnom postupku u 2022. godini.


            Dopunskih točaka dnevnog reda u 2022. godini je bilo 15.

2. a. 6. Rezultat rada Vijeća



Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.



Ukupni broj akata donešen na sjednicama Vijeća Mjesnog odbora Utrine u 2022. godini je 96.

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.



Prosječni broj članova Vijeća Mjesnog odbora Utrine koji su sudjelovali u raspravi po pojedinoj točci dnevnog reda u  2022. godini je 7 članova Vijeća.

            Točke dnevnog reda koje su usvojene jednoglasno na sjednicama Vijeća Mjesnog odbora Utrine u  2022. godini

- 91  točka usvojena je jednoglasno

2. a. 8. Redovitost pozivanja na sjednice Vijeća



Na sjednice Vijeća Mjesnog odbora Utrine pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća


Na sjednicama Vijeća Mjesnog odbora Utrine u  2022. devet puta su sudjelovali građani.

2. b. Radna tijela Vijeća



Vijeće Mjesnog odbora Utrine osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Utrine su:

a) Mandatno povjerenstvo 

2. c. Predsjednik Vijeća



Dužnosti predsjednika Vijeća definirane su odredbama Poslovnika Vijeća Mjesnog odbora Utrine (članak 21) i te odredbe predstavljaju osnov za prikaz kvantitativnih pokazatelja o aktivnostima predsjednika vijeća.



Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Utrine odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Utrine (članak 22.)
2. e. Članovi Vijeća

Prava i dužnosti članova Vijeća određena su odredbama članka 23. Poslovnika Vijeća Mjesnog odbora Utrine.

2. 2. SADRŽAJ RADA VIJEĆA



Vijeće Mjesnog odbora donijelo je Prijedlog akcija za izradu Plana malih komunalnih akcija Gradske četvrti Novi Zagreb – istok i Financijski plan.

3. ZAKLJUČNE OCJENE


Vijeće Mjesnog odbora Utrine svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

Ad.4. Program rada VMO Utrine za 2023.
Članovi Vijeća primili su pisani materijal uz poziv.

Vijeće JEDNOGLASNO donosi

P R O G R A M   R A D A

VIJEĆA MJESNOG ODBORA UTRINE

za 2023.  godinu

I. POLAZNE OSNOVE

                Djelovanje Vijeća Mjesnog odbora Utrine (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

7. sveobuhvatnom i temeljitom analizom ukupnog stanja i strukture stanovništva na području Mjesnog odbora, kao osnovom za osmišljavanje djelovanja Vijeća u pitanjima iz njihove nadležnosti;

8. osmišljavanju koncepta razvoja Mjesnog odbora temeljem na obilježjima, strukturi i potrebama stanovništva Mjesnog odbora.

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti svih bitnih podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);

5. donošenje izvješća o radu za 2022. godinu;

6. donošenje Plana malih komunalnih akcija za 2023. godinu;

7. organizacija manifestacije obilježavanja Dana Utrina;

8. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu grada Zagreba, ocijeni značajnim. 

Ad. 5. Nacrt prijedloga Odluke o davanju u zakup i na drugo korištenje površina javne namjene

Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o Nacrtu prijedloga Odluke o davanju u zakup i na drugo korištenje 

površina javne  namjene

1.   Vijeće Mjesnog odbora Utrine raspravljalo je o Nacrtu prijedloga Odluke o  

      davanju u zakup i na drugo korištenje površina javne namjene.
2.   Vijeće Mjesnog odbora Utrine prihvaća Nacrt prijedloga Odluke o davanju u 
      zakup i na drugo korištenje površina javne  namjene.
           3.   Ovaj Zaključak dostavlja se Vijeću Gradske četvrti Novi Zagreb – istok, Gradskom   

                 uredu za mjesnu samoupravu, civilnu zaštitu i sigurnost i Gradskom uredu za 

                 obnovu, izgradnju, prostorno uređenje, graditeljstvo, komunalne poslove i promet, 

                 Sektoru za pravne i financijske poslove.
Ad. 6. Nacrt prijedloga Odluke o izmjenama i dopunama Odluke o mjestima za   

         trgovinu na malo izvan prodavaonica i tržnica na malo koja se obavlja na 

         pokretnim napravama i o vanjskom izgledu pokretnih naprava i

         privremenih građevina

        Članovi Vijeća primili su pisani materijal uz poziv.

        Vijeće JEDNOGLASNO donosi

Z A K LJ U Č A K

o Nacrtu prijedloga Odluke o izmjenama i dopunama Odluke o mjestima za

trgovinu na malo izvan prodavaonica i tržnica na malo koja se obavlja na

pokretnim napravama i o vanjskom izgledu pokretnih naprava 
i privremenih građevina

1.   Vijeće Mjesnog odbora Utrine raspravljalo je o Nacrtu prijedloga Odluke o 

      izmjenama i dopunama Odluke o mjestima za trgovinu na malo izvan 

      prodavaonica i tržnica na malo koja se obavlja na pokretnim napravama i o    

      vanjskom izgledu pokretnih naprava i privremenih građevina koji obuhvaća    

      postavljanje paketomata i pečenjare na Barčevom trg-sjeveroistočno od tržnice 

      Utrina.

2.   Vijeće Mjesnog odbora Utrine prihvaća Nacrt prijedloga Odluke o 

      izmjenama i dopunama Odluke o mjestima za trgovinu na malo izvan 

      prodavaonica i tržnica na malo koja se obavlja na pokretnim napravama i o    

      vanjskom izgledu pokretnih naprava i privremenih građevina.

           3.   Ovaj Zaključak dostavlja se Vijeću Gradske četvrti Novi Zagreb – istok, Gradskom   

                 uredu za mjesnu samoupravu, civilnu zaštitu i sigurnost i Gradskom uredu za 

                 obnovu, izgradnju, prostorno uređenje, graditeljstvo, komunalne poslove i promet, 

                 Sektoru za pravne i financijske poslove.
Ad.7. Zakup zemljišta kč br 710/283 Zaprudski otok
        Članovi Vijeća primili su pisani materijal uz poziv.

        Vijeće sa 6 suzdržanih i 1 protiv ne donosi zaključak.
Ad. 8. Korištenje prostora MS Utrine za potrebe HSU
Članovi Vijeća primili su pisani materijal uz poziv.

        Vijeće JEDNOGLASNO donosi

Z A K LJ U Č A K

o korištenju prostora Mjesne samouprave Utrine za 

potrebe Hrvatske stranke umirovljenika

1. Vijeće Mjesnog odbora Utrine raspravljalo je o zahtjevu za povremeno korištenje prostora MS Utrine za potrebe Hrvatske stranke umirovljenika.

2. Vijeće Mjesnog odbora Utrine odobrava Hrvatskoj stranci umirovljenika

korištenje prostora Mjesne samouprave Utrine u sljedećim terminima – velika dvorana-petkom od 16,00 do 18,00 sati.
      3.  Ovaj Zaključak dostavlja se Vijeću Gradske četvrti Novi Zagreb – istok, Gradskom   

            uredu za mjesnu samoupravu, civilnu zaštitu i sigurnost.
           Ad. 9. Organizacija Dana susjeda Utrina
           Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

                                               o organizaciji Dana susjeda Utrina
1. Vijeće Mjesnog odbora Utrine raspravljalo je o organizaciji Dana susjeda Utrina.
2. Vijeće Mjesnog odbora Utrine nakon rasprave usvaja prijedlog za organizaciju Dana 
     susjeda Utrina na vježbalištu između srednjih škola u subotu 03.06.2023. u suradnji sa 
     lokalnom Udrugom Krugovi i I. gimnazijom. Na Dane susjeda Utrina biti će pozvane 
     sve udruge koje djeluju na području Utrina.
     3. Ovaj Zaključak dostavlja se Vijeću Gradske četvrti Novi Zagreb – istok, Gradskom   

         uredu za mjesnu samoupravu, civilnu zaštitu i sigurnost.
Ad. 10. Problem parkiranja u naselju
           Članove Vijeća usmeno obavještava vijećnica Tajna Pavlović-Stojić
Vijeće JEDNOGLASNO donosi

Z A K LJ U Č A K

o problemu parkiranja u naselju
1. Vijeće Mjesnog odbora Utrine raspravljalo je o problemu parkiranja u naselju.
2. Vijeće Mjesnog odbora Utrine nakon rasprave traži;

a) monetizaciju parkirnih mjesta, odnosno da prijavljeni stanovnici

naselja i tvrtke imaju pravo na povlaštenu kartu na parkiralištima

ispred svojih zgrada i poslovnih prostora.
b) monetizaciju parkirališta za građane koji dolaze bliže tržnici,

bazenu, školama i vrtićima.
c) da se dio parkirnih mjesta ispred škola i vrtića oslobodi i posebno

obilježi te ustupi djelatnicima
d) da se dio parkirnih mjesta unutar OŠ Mladost ustupi građanima 
      3. Ovaj Zaključak dostavlja se Vijeću Gradske četvrti Novi Zagreb – istok, Gradskom   

          uredu za mjesnu samoupravu, civilnu zaštitu i sigurnost.
Ad.11. Uređenje i čišćenje ŠRC Utrina
Članove Vijeća usmeno obavještava potpredsjednik Vijeća.

Vijeće JEDNOGLASNO donosi

Z A K LJ U Č A K
                                             o uređenju i čišćenju ŠRC Utrina

    1. Vijeće Mjesnog odbora Utrine raspravljalo je o problemima uređenja i čišćenja ŠRC 
        Utrina na lokaciji Kombolova ulica 4a.
    2. Vijeće Mjesnog odbora Utrine nakon rasprave traži da u roku mjesec dana saniraju 
        sljedeći problemi na terenu kojim upravlja ŠD Utrine i prijatelji;
a. Saniranje smeća i iskorištene umjetne trave na više lokacija na SRC Utrine - prioritet

b. Saniranje opasnih predmeta na terenima koji su ugroza za korisnike - prioritet

c. Pražnjenje septičke jame koja se prelijeva do ugradnje priključka na kanalizaciju prije nego što se spoji septička na kanalizaciju - prioritet

d. Uređenje zelenila okoliša i čišćenje lišća - prioritet

e. Uređenje malog igrališta za nogomet (nije prioritet)

      Vijeće mjesnog odbora Utrine traži na uvid pregled izvješća svih obilaska od kada su ŠD  

      Utrine i prijatelji u koncesiji. 
      Ukoliko se problemi ne saniraju Vijeće Mjesnog odbora Utrine traži raskid Ugovora.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost i Gradskom uredu za sport
       obrazovanje i mlade.
Ad. 12.     Pitanja, prijedlozi i obavijesti
Ivan Vranković obavještava vijećnike o aktivnostima vezanim uz potencijalnu izgradnju sportskog parka uz bazen Utrine, te će napraviti skicu igrališta.
Predsjednica vijeća obavještava Vijećnike o usvojenom Planu komunalnih aktivnosti za 2023.g. 

Vijećnici nakon rasprave traže izmjenu lokacije za postavljanje sprava iz Parka znanosti na lokaciju manjih parkova: Marjanovićev prilaz, Strohalov i Ivšićev prilaz, te da se u dopunu PKA 2023. stavi projektna dokumentacija za obnovu parkovne staze u Strohalovom prilazu, projektna dokumentacija za izgradnju sportskog parka pored bazena Utrina, te postavljanje klamerica za bicikle.
Predsjednica obavještava da će se trošak asfaltiranja nogostupa duž Šišićeve ulice financirati iz redovnog održavanja, te da su postavljeni uspornici duž Maretićeve i Kombolove ulice.
Poslan je nalog Čistoći da ukloni ostatke od eksplozije koja je bila na parkiralištu sjeverne strane Maretićeve ulice.

Izdano je rješenje za sječu šljive na ŠRC Utrina, te će ići zamjena sa 4 sadnice Medvjeđe lijeske, te ispred Kombolove 9, umjesto posušene breze će ići zamjena sa japanskom trešnjom.
Štefica Ljubić Karaga pita da li je došla službena obavijest za Jakuševac i probleme.
Predsjednica obavještava da nije još došlo službeno očitovanje.

Ž.Š. obavještava da je uputio dopis Zrinjevcu za orezivanje i pregled stabla u parku Maretićeva/Šišićeva, te Kombolova/Hrastin prilaz. 
Planirana je šetnja vijećnika za subotu 11.03.2023.

            Ž.Š. predlaže da se uputi dopis ravnatelju Ugostiteljsko- turističke škole da se provede 
            edukacijska radionica vezano za smeće na vježbalištu između škola. Predsjednica 
            Vijeća obavještava da je planirana akcija čišćenja okoliša zajedno sa učenicima škola i 

            građanima koji su iskazali interes za to.
            Dovršeno u 19:55 sati.
KLASA: 024-08/23-003/361

URBROJ: 251-13-11-9-23-2

Zagreb, 20. veljače 2023.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       
